राफेल सौदे की जांच पर कोर्ट का फैसला आते ही यह बोले बीजेपी के नेता..  
झारखंड के सीएम रघुबर दास ने कहा कि कांग्रेस का झूठ बोलने का इतिहास
यूपी के ऊर्जा मंत्री श्रीकांत शर्मा ने कहा- राहुल के चेहरे पर करारा तमाचा
राजस्थान बीजेपी ने कहा- कांग्रेस ने जनता और सेना, दोनों को गुमराह किया
Satyamev Jayate! #RafaleVerdict
 गौरतलब है कि सुप्रीम कोर्ट ने शुक्रवार को राफेल सौदे में कथित अनियमितताओं के लिए सीबीआई को प्राथमिकी दर्ज करने का निर्देश देने का अनुरोध करने वाली सभी याचिकाओं को खारिज कर दिया. चीफ जस्टिस रंजन गोगोई की अगुवाई वाली पीठ ने कहा कि अरबों डॉलर कीमत के राफेल सौदे में निर्णय लेने की प्रक्रिया पर संदेह करने का कोई कारण नहीं है. ऑफसेट साझेदार के मामले पर गोगोई के अलावा न्यायमूर्ति संजय किशन कौल और न्यायमूर्ति केएम जोसेफ की तीन सदस्यीय पीठ ने कहा कि किसी भी निजी फर्म को व्यावसायिक लाभ पहुंचाने का कोई ठोस सबूत नहीं मिला है. अदालत ने कहा कि लड़ाकू विमानों की जरूरत है और देश इन विमानों के बगैर नहीं रह सकता है.    
(इनपुट एजेंसियों से)